যন্ত্রপাতি তৈরি করতে করতে একসময় ল্যারি পেজের ঘর যন্ত্রপাতি দিয়ে ভর্তি হয়ে গেল। তাই দুইবন্ধু পেজ এবং ব্রিন এবার চলে এলেন সার্গেই ব্রিনের ডরমেটরিতে। ব্রিনের ডরমেটরি পরিণত হয় তাঁদের অফিস এবং প্রোগ্রামিং সেন্টারে যেখানে তাঁরা তাঁদের সার্চ ইঞ্জিন ওয়েবে কেমন ফলাফল দিচ্ছে সেটা নিয়ে পরীক্ষা-নিরীক্ষা চালিয়ে যান। ধীরে ধীরে তাঁদের তৈরি করা সার্চ ইঞ্জিন স্ট্যানফোর্ডের ব্যবহারকারিদের মধ্যে তুমুল জনপ্রিয়তা পায়।